Teknoware

**Teknoware Oy** on suomalainen perheyritys, joka valmistaa julkisen liikenteen kulkuneuvojen
sisävalaistusjärjestelmiä ja sisustusratkaisuja sekä turvavalaistusjärjestelmiä rakennuksiin ja laivoihin.

## Historia
Insinööri Kalervo Virtanen ja sähköinsinööri Matti Vataja perustivat Teknowaren Lahdessa vuonna 1972. Yhtiö kehitti valaistusjärjestelmän invertterin, jonka pohjalta aloitettiin turvavalaistus- ja varavalaistustuotteiden valmistus vuonna 1974. Vuonna 1995 yhtiö valittiin Hornet-vastakauppaan liittyvään kansainvälistymisohjelmaan. Työntekijöitä oli 55, ja liikevaihto oli 35 miljoonaa markkaa. Yhtiön tuotevalikoimaan kuului elektronisten loistevalaisimien liitäntälaitteet ja turvajärjestelmissä käytettyjä erikoisvalaisimia.

Toimitusjohtaja Kalervo Virtanen jäi eläkkeelle vuonna 1987. Teknowaren omistus siirtyi Rauno Mattilalle ja Trafotek Oy:lle.

2000-luvun alussa Teknoware alkoi toimittaa juniin loisteputkievalaisimien ohella myös ledivalaimisia.

Vuonna 2005 yhtiöllä oli noin 20 miljoonan euron liikevaihto ja sillä oli vientiä 50 maahan. Vuonna 2008 viennin osuus liikevaihdosta oli 75 prosenttia ja junavalaisinten osuus noin kolmannes. Britanniassa yhtiö valmistautui brexitiin ostamalla brittiläisen yrityksen. Lahteen rakennettiin uusi tehdas. Vuonna 2010 ledivalaisinten osuus tuotannosta oli noin puolet.

Vuonna 2013 yhtiöllä 360 työntekijää, joista 260 oli Lahdessa. Sen liikevaihto oli 35 miljoonaa euroa.

Vuonna 2016 viennin osuus tuotannosta oli noin 90 prosenttia.

Alkuvuonna 2026 Teknoware siirsi juna- ja bussiliiketoimintansa Teknoware Rail&Road Oy -yhtiöön ja turvavalaistuksen Teknoware Emergency Lighting Oy -yhtiöön.

## Organisaatio
Teknoware-konserni muodostuu emoyhtiö Teknoware Oy:stä ja sen kahdesta tytäryhtiöstä, Teknoware Rail&Road Oy:stä ja Teknoware Emergency Lighting Oy:stä. Emoyhtiön ja Teknoware Emergency Lightingin toimitusjohtaja on Kai Kauto, Teknoware Rail&Road:ia johtaa Jukka Kärkkäinen. Yhtiöllä on noin 450 työntekijää kahdeksassa maassa. Suomessa se toimii Lahdessa ja Oulussa, tuotantoyksiköitä sillä on myös Isossa-Britanniassa, Malesiassa, Puolassa ja Yhdysvalloissa.

Teknoware on osa Teknopower-konsernia. Teknopower Oy:n omistaa Rauno Mattilan perhe. Mattilasta tuli yksi Teknowaren omistajista vuonna 1987.

## Tuotteet
Teknoware valmistaa muun muassa 
*sisävalaistusjärjestelmiä linja-autoihin, juniin ja ambulansseihin
*julkisen liikenteen ajoneuvojen sisustusratkaisuja, esimerkiksi kattopaneeleita, väli- ja sivuseiniä, kulmapaneeleita ja ilmastointikanavia
*turvavalaistusjärjestelmiä rakennuksiin ja laivoihin. 

Yhtiöllä on asiakkaita yli 50 maassa.

### Sisävalaistusjärjestelmät

Teknowaren valmistamia sisä­valaistus­järjes­telmiä käytetään esimerkiksi busseissa, kaukoliikennejunissa, metroissa ja raitiovaunuissa. Ledeihin perustuva yleisvalaistus tai lukuvalot voidaan integroida esimerkiksi yhtiön valmistamaan kattoelementtiin. 

Teknowaren sisävalaistusjärjestelmiä käytetään esimerkiksi:
*Lontoon kaksikerroksissa busseissa ja Crossrail-junissa
*Ranskalaisissa TGV-suurnopeusjunissa ja Hollannin lähiliikennejunissa
*Ateenan, Shanghain ja Länsimetron metrovaunuissa
*Qatarin Dohassa sijaitsevassa World Trade Centerissä

### Poistumistievalaisimet

Teknoware valmistaa turvavalaistusjärjestelmiä. 

Yhtiön poistumisvalaisimia on asennettu esimerkiksi
*Aker Finnyardsin vuosina 2005–2006 valmistamiin Freedom-luokan risteilijöihin
*Oasis of the Seas -risteilyalukseen, joka oli valmistuessaan maailman suurin.
*Dubain metroon ja Länsimetroon

## Tunnustuksia
*Teknoware sai Tasavallan presidentin vientipalkinnon vuonna 1996.
*Vuonna 2009 Suomen Asiakastieto valitsi Teknowaren Suomen vahvimmaksi yritykseksi.

## Lähteet